A Barátok Közt színésznője lesz az Előzd meg a Fogaskerekűt sztárvendége
Idén kora ősz helyett április 27-én előzheted meg a Fogaskerekűt. A főváros kedvenc terepversenyén azonban nem csak futva, hanem akár kerékpárral, vagy éppen túrázva is indulhatsz a Széchényi-hegy meghódításáért!
Időben felérni pedig igencsak érdemes, hiszen az esemény sztárvendége nem más, mint Pásztor Virág a Barátok Közt ifjú tehetsége!
Az Előzd meg a Fogaskerekűt egy igazán különleges családi sportnap, hiszen Budapesten a jövőre 145 éve működő Fogaskerekű egyedülálló látványosság, a verseny útvonala pedig nem mindennapi, extrém sportnak is beillő kalandot tartogat mindenkinek! A megmérettetés után azonban érdemes szusszanni egy kicsit, hiszen a színpadon a nap sztárvendége, a Barátok Közt egyik főszereplője, Pásztor Virág szórakoztatja majd a megfáradt sportolókat. A fiatal színésznőnek ugyanis a színészet mellett kiskora óta a zene és a tánc a mindene. Mikor éppen nem forgat, akkor a Kővirágok énekiskolában tanul, és a HeArt Társulatban játszik. Vagy éppen dalokat ír: nemsokára megjelenik az első saját szerzeménye!
Pásztor Virág koncertje mellett rengeteg más aktív programmal is töltődhetsz: például az idén 18 éves Szivárvány Táncszínház foglalkozásán: a 2017-ben látványtánc Európa-bajnokságot nyert formáció jó hangulatban nevel egészséges életmódra és fejleszti a koordinációs és egyensúlykészséget. A Csillagszeműek magántársulata a néptánc- és a népzene hagyományait segít örökké tenni, és megszerettetni a gyerekekkel, Veronika Berger Zumba fitness órája pedig akármilyen fáradt is leszel, garantáltan újra felpörget majd a latin ritmusok varázsával.
Giro d Italia - Budapestről indul jövőre a verseny